Publication: Magyar Közlöny
Issue: MK-2004-60 (Year: 2004, Number: 60)
Era: 2004-2010
Section: II. számú melléklet a 2004. évi XXX. törvényhez
Paragraph Index: 2644

5. cikk A Tanács 1976. szeptember 20-ai határozatához csatolt, az Európai Parlament képviselőinek közvetlen és általános választójog alapján történő választásáról szóló okmány e cikk rendelkezéseinek megfelelően módosul: 1. A 2. cikk a következő bekezdéssel egészül ki: „E cikk módosítása esetén az egyes tagállamokban választott képviselők száma által biztosítani kell a Közösségben egyesült államok népeinek megfelelő képviseletét.” 2. A 6. cikk (1) bekezdése az ötödik francia bekezdés után a következő francia bekezdéssel egészül ki: „– a Régiók Bizottságának tagja” 2004/60/II. szám 3. A 7. cikk (2) bekezdése helyébe a következő bekezdés lép: „(2) Egy egységes választási eljárás vagy egy közös elveken alapuló eljárás hatályba lépéséig – ezen okmány egyéb rendelkezéseit is figyelembe véve – a választási eljárásra az egyes tagállamok saját nemzeti szabályai az irányadók.” 4. A 11. cikk helyébe a következő rendelkezés lép: „A 7. cikkben említett egységes választási eljárás vagy közös elveken alapuló eljárás hatályba lépéséig a képviselők mandátumát az Európai Parlament igazolja. Ennek során az Európai Parlament tudomásul veszi a tagállamok által hivatalosan kinyilvánított választási eredményeket, és dönt az ezen okmány rendelkezései alapján felmerülő minden vitás esetben, kivéve azokat, amelyek az ezen okmányban említett nemzeti szabályokból erednek.” 5. A 12. cikk (1) bekezdése helyébe a következő bekezdés lép: „(1) A 7. cikkben említett egységes választási eljárás vagy közös elveken alapuló eljárás hatályba lépéséig – ezen okmány egyéb rendelkezéseit is figyelembe véve – az egyes tagállamok megfelelő eljárásokat állapítanak meg a 3. cikkben említett ötéves választási ciklus alatt megüresedő képviselői helyeknek a ciklus fennmaradó idejére történő betöltésére vonatkozóan.” MÁSODIK RÉSZ EGYSZERŰSÍTÉSEK

Source: https://magyarkozlony.hu/hivatalos-lapok/f4a47c4158b2eb59c5b440f523997426d1c70adc/dokumentumok/f626c1259cf359d27859685440be3f028eb56a15/letoltes